Kihnu

Kihnu () – Estijai priklausanti sala Baltijos jūroje, nuo žemyninės šalies dalies nutolusi apie 12 km. Salos plotas siekia 16,4 km², pagal ši rodiklį ji yra didžiausia Rygos įlankoje ir 7 pagal dydį Estijos sala. Salos ilgis – 7 km, plotis – 3,3 km, aukščiausias taškas virš jūros lygio – 8,9 m. Salos paviršius daugiausia lygus, aukštesnėse vietovėse auga pušynai, palei pakrantes veši pievos.

Sala priskiriama Pernu apskričiai. Kartu su šalia esančiomis salomis sudaro Kihnu valsčių, kuris yra vienas mažiausių šalyje ir apima apie 16,8 km² teritoriją. Administracinis centras – Serės kaimas.

2012 m. duomenimis, saloje gyvena apie 500 žmonių. Yra keturi kaimai: Lemsis (Lemsi), Linakiula (Linaküla), Rotsikiula (Rootsiküla) ir Serė (Sääre). Sala pasiekiama lėktuvu iš Pernu (15 min.), arba keltu iš Pernu (3 val.) ar Manilaido salos (1 val.), taip pat žiemą užšalus jūrai, salą galima pasiekti ledo keliu.

2003 m. UNESCO Kihnu kultūrinę aplinką ir tradicijas paskelbė žodinio ir nematerialaus žmonijos paveldo šedevru.

Šaltiniai 

Estijos salos
Nematerialusis pasaulio paveldo sąrašas